CELEX: 32007R1040
Language: sk
Date: 2007-09-10 00:00:00
Title: Nariadenie Komisie (ES) č. 1040/2007 z  10. septembra 2007 , ktorým sa schvaľujú malé zmeny a doplnenia špecifikácie názvu zaznamenaného do registra chránených označení pôvodu a chránených zemepisných označení [Melon du Quercy (CHZO)]

11.9.2007   
            
            
               SK
            
            
               Úradný vestník Európskej únie
            
            
               L 238/29
            
         
      NARIADENIE KOMISIE (ES) č. 1040/2007
   z 10. septembra 2007,
   ktorým sa schvaľujú malé zmeny a doplnenia špecifikácie názvu zaznamenaného do registra chránených označení pôvodu a chránených zemepisných označení [Melon du Quercy (CHZO)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2 druhú vetu,
   keďže:
   
               (1)
            
            
               V súlade s článkom 9 ods. 1 prvým pododsekom nariadenia (ES) č. 510/2006 a so zreteľom na článok 17 ods. 2 uvedeného nariadenia Komisia preskúmala žiadosť Francúzska o schválenie zmeny a doplnenia prvkov špecifikácie chráneného zemepisného označenia „Melon du Quercy“, zaregistrovaného v nariadení Komisie (ES) č. 1165/2004 (2).
            
         
               (2)
            
            
               Účelom žiadosti je zmeniť a doplniť špecifikáciu, pokiaľ ide o názvy administratívnych oblastí, ktoré patria do zemepisnej oblasti „Melon du Quercy“. Počas prepisu mapy dotknutých kantónov a administratívnych oblastí bolo zo zoznamu nechtiac vynechaných päť administratívnych oblastí.
            
         
               (3)
            
            
               Komisia preskúmala uvedenú zmenu a doplnenie a dospela k záveru, že sú opodstatnené. Keďže zmena a doplnenie v zmysle článku 9 nariadenia Komisie (ES) č. 510/2006 sú malé, Komisia ich môže schváliť bez použitia postupu opísaného v článkoch 5, 6 a 7 uvedeného nariadenia,
            
         PRIJALA TOTO NARIADENIE:
   Článok 1
   Špecifikácia chráneného zemepisného označenia „Melon du Quercy“ sa mení a dopĺňa v súlade s prílohou I k tomuto nariadeniu.
   Článok 2
   Konsolidovaný zoznam hlavných prvkov špecifikácie je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. septembra 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12. Nariadenie naposledy zmenené a doplnené nariadením Komisie (ES) č. 952/2007 (Ú. v. EÚ L 210, 10.8.2007, s. 26).
   
      (2)  Ú. v. EÚ L 224, 25.6.2004, s. 16.
   
      PRÍLOHA I
      Schvaľujú sa tieto zmeny a doplnenia špecifikácie chráneného zemepisného označenia „Melon du Quercy“ (Francúzsko):
      „Zemepisná oblasť“:
      V odseku „Administratívne oblasti nasledujúcich kantónov“:
      
                  —
               
               
                  do prvej zarážky „V le Tarn et Garonne“ druhej podzarážky
                  
                              —
                           
                           
                              „Canton de Valence d'Agen“
                              sa pridáva názov nasledujúcej administratívnej oblasti:
                              „Perville“,
                           
                        
            
                  —
               
               
                  do druhej zarážky „V le Lot“
                  sa pridáva štvrtá podzarážka s názvami nasledujúcich administratívnych oblastí:
                  
                              —
                           
                           
                              
                                 Canton de Cahors Sud:„Labastide-Marnhac“, „Le Montant“,
                           
                        
            
                  —
               
               
                  do druhej zarážky „V le Lot“
                  
                              —
                           
                           
                              podzarážky Canton de Luzech
                              
                              sa pridáva názov nasledujúcej administratívnej oblasti:
                              „Cambayrac“,
                           
                        
                              —
                           
                           
                              podzarážky Canton de Puy l'Evêque
                              
                              sa pridáva názov nasledujúcej administratívnej oblasti:
                              „Floressas“.
                           
                        
            
   
      PRÍLOHA II
      ZHRNUTIE
      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
      „MELON DU QUERCY“
      ES č.: FR/CHZO/105/0086/30.12.2005
      CHOP ( ) CHZO (X)
      Tento prehľad obsahuje hlavné body špecifikácie výrobku na informačné účely.
      1.   Príslušný orgán v členskom štáte:
      
                  Názov
               
               
                  :
               
               
                  Institut National des Appellations d’Origine
               
            
                  Adresa
               
               
                  :
               
               
                  51, rue d’Anjou – F-75008 Paris
               
            
                  Tel.
               
               
                  :
               
               
                  (33) 153 89 80 00
               
            
                  Fax
               
               
                  :
               
               
                  (33) 142 25 57 97
               
            
                  E-mail
               
               
                  :
               
               
                  info@inao.gouv.fr
               
            2.   Skupina:
      
                  Názov
               
               
                  :
               
               
                  Syndicat Interprofessionnel du Melon du Quercy
               
            
                  Adresa
               
               
                  :
               
               
                  29, avenue du Général-de-Gaulle – F-46170 Castelnau-Montratier
               
            
                  Tel.
               
               
                  :
               
               
                  (33) (0)565 21 96 83
               
            
                  Fax
               
               
                  :
               
               
                  (33) (0)565 21 88 15
               
            
                  E-mail
               
               
                  :
               
               
                  melon-du-quercy@wanadoo.fr
               
            
                  Zloženie
               
               
                  :
               
               
                  Výrobcovia/spracovatelia (X) Ostatní ( )
               
            3.   Druh výrobku
      
                  Trieda 1.6
               
               
                  –
               
               
                  Ovocie, zelenina a obilniny bez ďalšieho spracovania alebo spracované
               
            4.   Špecifikácia
      (Prehľad požiadaviek podľa článku 4 ods. 2 nariadenia (ES) č. 510/2006)
      4.1.   Názov
      „Melon du Quercy“
      4.2.   Opis
      Melón s hladkou kožou, popísaný alebo vrúbkovaný, s oranžovou dužinou, zelenosivý, farba prechádza do žltej, s hmotnosťou od 450 g do 1 300 g a viac
      4.3.   Zemepisná oblasť
      Oblasť CHZO „Melon du Quercy“ zahŕňa:
      
                   
               
               
                  Nasledujúce kantóny:
                  
                              —
                           
                           
                              
                                 V le Tarn et Garonne: Bourg de Visa, Caussade, Lafrançaise, Lauzerte, Moissac, Molières, Montaigu de Quercy, Montpezat de Quercy, Monclar de Quercy, Négrepolisse, Villebrumier, Montauban.
                           
                        
                              —
                           
                           
                              
                                 V le Lot: Castelnau-Montratier, Montcuq, Lalbenque.
                           
                        
                              —
                           
                           
                              
                                 V le Lot et Garonne: Touron, Penne, Beauville, Puymirol.
                           
                        
            
                   
               
               
                  Administratívne oblasti v nasledujúcich kantónoch:
                  
                              —
                           
                           
                              V le Tarn et Garonne:
                              
                                          —
                                       
                                       
                                          
                                             Canton de Caylus: Mouillac.
                                       
                                    
                                          —
                                       
                                       
                                          
                                             Canton de Valence d'Agen: Castelsagrat, Goudouville, Saint-clair, Gasque, Montjoi, Perville, Pommevic, Valence d’Agen.
                                       
                                    
                        
                              —
                           
                           
                              V le Lot:
                              
                                          —
                                       
                                       
                                          
                                             Canton de Cahors Sud: Labastide-Marnhac, Le Montant.
                                       
                                    
                                          —
                                       
                                       
                                          
                                             Canton de Limogne: Concots.
                                       
                                    
                                          —
                                       
                                       
                                          
                                             Canton de Luzech: Cambrayrac, Carnac Rouffiac, Villesèque, Sauzet.
                                       
                                    
                                          —
                                       
                                       
                                          
                                             Canton de Puy l'Évêque: Floressas, Lacapelle Cabanac, Sérignac, Mauroux.
                                       
                                    
                        
            4.4.   Dôkaz o pôvode
      Melon du Quercy sa pestuje v Quercy od XVI. storočia. V roku 1930 sa jeho pestovanie rozvinulo najmä vďaka tomu, že sa zväčšila plocha obrábanej pôdy a že sa Melon du Quercy objavil na miestnych trhoch. Jeho pestovanie sa zvýšilo v rokoch 1940 – 1945. Už od 1960 vývoz umožnil rozmach pestovania Melon du Quercy.
      Dnes je už povesť Melon du Quercy nespochybniteľná, množstvo používaných značiek samo osebe poukazuje na dôležitosť spojenia medzi slovom Melon a Quercy.
      Na začiatku každého hospodárskeho roku dostávajú parcely každého pestovateľa oprávnenie (zemepisná oblasť alebo oprávnené územie) od technikov, ktorých schvaľuje certifikačný orgán. Každá parcela sa zaznamená v registri pestovania Melon du Quercy: administratívne oblasti, sekcie a čísla katastra, rozloha v ároch.
      Jeden exemplár týchto informácií zostáva v registri pestovania pestovateľa, jeden sa odovzdáva baliarenskému podniku a tretí sa odovzdáva organizácii Syndicat Interprofessionnel du Melon du Quercy.
      Pri každej dodanej dávke do ovocinárskeho baliarenského podniku sa takto identifikuje a zaznamená meno pestovateľa, odroda a parcely. V podniku sa hromadia dávky od viacerých pestovateľov. Certifikované dávky sú oddelené od necertifikovaných hneď pri dodávke a zostávajú oddelené aj pri balení, označovaní a uvádzaní na trh.
      4.5.   Spôsob výroby
      Melon du Quercy sa pestuje z vybraných odrôd a zbiera sa pri optimálnej zrelosti, ak je to možné, každý deň pred 13.00 hodinou. Následne sa melóny Melon du Quercy ukladajú priamo na drevené tácne alebo pevne, ale nie nasilu v jednej vrstve do plastových dební.
      Po zbere sú melóny chránené pred slnkom a nepriaznivým počasím a v ten istý deň sa dovezú do ovocinárskeho baliarenského podniku. Potom sa kontrolujú a schvaľujú podľa vzhľadu a obsahu cukru. Triedia sa, vážia sa a následne sa balia na tácne s celofánom a/alebo do papiera v závislosti od hmotnosti a farby.
      4.6.   Spojenie
      Výhodou Quercy na pestovanie melónu je jeho pôda a klíma. Striedanie oceánskeho (chladného a studeného) a stredomorského (teplého a suchého) podnebia, typické pre túto klímu, vyvoláva každodenné teplotné výkyvy. Rastline zaisťuje optimálne podmienky (teplota a vlhkosť) pre rast.
      Na druhej strane ílovito-vápenatá pôda Quercy, ktorej íl sa skladá najmä z ilitických a montmorillonitických častíc, zadržiava draslík vo vrstvách ílu. Táto pôda teda reguluje výživu rastliny draslíkom. To zároveň dodáva produktu vôňu a zvláštnu charakteristiku regiónu. Ílovito-vápenatá oblasť Quercy má dobrú schopnosť zadržiavať vodu, čo zaisťuje rastline pravidelnú vlahu.
      4.7.   Kontrolný orgán
      
                  Názov
               
               
                  :
               
               
                  Qualisud
               
            
                  Adresa
               
               
                  :
               
               
                  15, avenue de Bayonne – F-40500 Saint-Sever
               
            
                  Tel.
               
               
                  :
               
               
                  (33) (0)558 06 53 30
               
            
                  Fax
               
               
                  :
               
               
                  (33) (0)562 88 13 91
               
            
                  E-mail
               
               
                  :
               
               
                  qualisud@wanadoo.fr
               
            4.8.   Označenie
      
                  —
               
               
                  
                     Názov produktu: Melon du Quercy.
               
            
                  —
               
               
                  
                     Registrované charakteristiky: Pestovaný v Quercy, zbieraný pri optimálnej zrelosti.